b'\n_START_ARTICLE_\nHarald Risnes\n_START_SECTION_\nBakgrunn\n_START_PARAGRAPH_\nEtter \xc3\xa5 ha g\xc3\xa5tt handelsskolen tok Risnes befalsutdanning og gikk deretter Politiskolen. I januar 1937 ble han ansatt ved politiet i Bergen.\n_START_SECTION_\nAndre verdenskrig\n_START_PARAGRAPH_\nEtter Tysklands angrep p\xc3\xa5 Norge i 1940 deltok Risnes i kampene mot invasjonsstyrkene. I september 1941 tok han seg over til Storbritannia der han gikk med i de norske styrkene._NEWLINE_Risnes fikk utdanning som kommandosoldat. I desember 1941 deltok han i M\xc3\xa5l\xc3\xb8yraidet. Han tjenestegjorde deretter p\xc3\xa5 norske MTBer. Vintersesongene 1942 til 1943 og 1943 til 1944 deltok Risnes i operasjoner p\xc3\xa5 norskekysten. Han var i januar 1943 nestleder for operasjonen som sprengte kisgruvene p\xc3\xa5 Stord._NEWLINE_Kaptein Risnes ble i juli 1944 gitt i oppdrag \xc3\xa5 forberede oppbygningen av en base med kodenavnet Bj\xc3\xb8rn West i det indre av Hordaland, et arbeid som ble realisert fra oktober da mannskaper ble satt over til Norge. Sammen med seks andre kom Risnes over til Masfjorden 22. oktober 1944. Under ledelse av kaptein Risnes ble en styrke p\xc3\xa5 234 mann ble bygget opp i Matrefjellene. Den norske avdelingen ble sent 28. april 1945 angrepet av tyske styrker. Kampene varte til 3. mai. Risnes fikk ordre om \xc3\xa5 trekke de norske styrkene tilbake. Bj\xc3\xb8rn West led et tap p\xc3\xa5 seks mann, mens de tyske styrkene tapte 117 mann._NEWLINE_Ved freden ledet Risnes Bj\xc3\xb8rn West-troppene til Bergen der oppdraget var \xc3\xa5 s\xc3\xb8rge for ro og orden etter den tyske kapitulasjonen.\n_START_SECTION_\nEtter krigen\n_START_PARAGRAPH_\nI 1947 ble Risnes kompanisjef i Tysklandsbrigaden. Fra 1950 til sin d\xc3\xb8d i 1967 var han sjef for Fjordane Heimevernsdistrikt (HV 10). Risnes ble i 1955 utnevnt til oberstl\xc3\xb8ytnant.'